Claus Larsen-Jensen (S), 2001-05-17:
Der er god grund til at udtrykke glæde over, at vi i dag ved andenbehandlingen vil have et stort, bredt flertal for at godkende tiltrædelsesloven for Nicetraktaten, for hermed sender vi et meget klart signal til de ti ansøgerlande fra Øst- og Centraleuropa og til Cypern og Malta om, at vi inden Folketinget går på sommerferie, som det første land i Europa godkender Nicetraktaten.
Det understreger over for resten af Europa, at et stort flertal i Folketinget og i den danske befolkning er stærke tilhængere af EU-udvidelsen ...
Danmark vil også, når vi har EU-formandskabet i andet halvår 2002 kort før deadline for udvidelsen være det land, der skal færdiggøre forhandlingerne og indgå aftalerne om overgangsordninger for landene.
Nicetraktaten sikrer, at EU's institutioner er klar til 12 nye medlemslande, og at vi som lande stadig i fællesskab er i stand til at kunne træffe beslutninger.
Hvad med de økonomiske midler til landene i Sydeuropa
, når vi nu skal give mere til Østeuropa?
, osv.
Det kunne meget vel i offentligheden efterlade et indtryk af, at der er tvivl om udvidelsen.
Det er ikke tilfældet.
Det, der sker, er, at vi nu indholdsmæssigt nærmer os målstregen, hvor det bliver konkret, og hvor landene skal finde en konklusion.
Det er kun en del af spillet.
Vi ser meget gerne en stor udvidelse, når vi når frem umiddelbart efter 2003 og før regeringskonferencen i 2004, og vi har selvfølgelig i vores nærområde, i Østersøområdet, en særskilt interesse i, at de tre baltiske lande, Estland, Letland og Litauen, plus Polen er kommende EU-medlemmer efter den første udvidelse.
Hermed får vi helet sårene fra Anden Verdenskrig.
Vi får samtidig med Nicetraktaten lagt sporene til en debat om fremtidens Europa ved næste regeringskonference i 2004, og vi bør efter vores mening som land, som danskere, spille en offensiv rolle, ikke bare tage stilling til de andres forslag, men også selv komme med bud på, hvordan vi ønsker Europa indrettet i fremtiden.
Vi vil også ved denne lejlighed benytte lejligheden til at tage en drøftelse om tilrettelæggelsen af arbejdet internt i Folketinget, i Europaudvalget, i fagudvalgene, den
udadvendte opgave.
Det er lykkedes godt.
Alle partier er bag dette, og vi har derfor i forbindelse med tiltrædelsesloven i lighed med tidligere gjort opmærksom på disse udviklingslinjer.
Jeg synes også, at jeg vil benytte lejligheden til på Europaudvalgets vegne at sige tak til medarbejderne i EU-sekretariatet, EU-konsulenten, repræsentanten i Bruxelles og vores EU-oplysning i Folketinget, som ikke blot i forbindelse med euroafstemningen knoklede ganske hårdt i et udvidet dagligt arbejde, men også nu med Nicetraktaten og Europaudvalgets beretning.
Man gør der et godt arbejde.
Jeg vil også gerne sige tak for det samarbejde, der ser ud til at udvikle sig ganske godt med fagudvalgene i den nye parlamentariske afdeling.
Det er en stor opgave, vi har foran os, og jeg er glad for, at vi i de dele, der lægger sporene til fremtiden, har bred opbakning i Folketinget fra alle partier, uanset at vi i øvrigt så strides om det indholdsmæssige i EU-samarbejdet.
Det er positivt, og det har været positivt at opleve, at samtlige partier i Præsidiet også har givet opbakning til noget sådan.
Nicetraktaten er en milepæl i Europas historie.
Det er det, der kommer til at forene os geografisk i Europa.